**Pärnu maakonnas, Saarde vallas, Tuuliku külas, Mängu kinnistu eraldistel 2 ja 10 harvendusraie (edaspidi HR) keskkonnamõju hindamise algatamata jätmine.**

**1. OTSUSTUS**

Lähtudes Metsamaahalduse Aktsiaseltsi 02.02.2022 esitatud metsateatistest, võttes aluseks keskkonnamõju hindamise ja keskkonnajuhtimissüsteemi seaduse (KeHJS) § 3 lõike 1 punkt 2, § 6 lõike 2 punkt 22 ja lõige 4, § 9 lõige 1, § 11 lõiked 2 ja 81, metsaseaduse § 41 lõige 81 ning Vabariigi Valitsuse 29.08.2005 määruse nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ § 1 lõige 1 ja § 15 punkt 8 ning keskkonnaministri 16.08.2017 määruse nr 31 „Eelhinnangu sisu täpsustatud nõuded“ **otsustab Keskkonnaamet:**

**1.1. Jätta algatamata Pärnu maakonnas, Saarde vallas, Tuuliku külas, Mängu kinnistu (registriosa nr 1887206, katastritunnus 78201:004:0017 eraldistel 2 ja 10 HR (kokku 0,98 ha) keskkonnamõju hindamine (KMH).**

**1.2. Kavandatud raie registreerimisel arvestada järgmiste keskkonnameetmetega:**

**1.2.1. Vältimaks lindude pesitsusaegset häirimist, pesade ja munade hävimist, võib teha harvendusraiet väljaspool lindude pesitsusperioodi,** **eraldisel 2 ajavahemikul 1. september kuni 31. märts, eraldisel 10 ajavahemikul 1. august kuni 31. märts.**

**1.2.2 Puidu kokku- ja väljavedu teostada pinnast kahjustamata.**

**1.3. Keskkonnauuringud ei ole vajalikud.**

Keskkonnaamet teavitab KMH algatamata jätmise otsusest 14 päeva jooksul Ametlikes Teadaannetes.

**2. ASJAOLUD JA ÕIGUSLIKUD ALUSED**

**2.1.** Metsamaahalduse Aktsiaseltsi volitatud esindaja Mihkel Rünkaru (isikukood 39103162712) esitas 02.02.2022 Keskkonnaametile metsateatised nr 50000621052 ja 50000621026 Pärnu maakonnas, Saarde vallas, Tuuliku külas, Mängu kinnistu (registriosa nr 1887206, katastritunnus 78201:004:0017; edaspidi *Mängu kinnistu*) eraldistel 2 ja 1 HR tegemiseks. HR on kavandatud kokku 0,98 ha suurusel alal, kavandatud raiemaht kokku 52 tm. Kavandatud tööde ala paikneb Sookuninga loodusalal, Põhja-Liivimaa linnualal ning looduskaitseseaduse kohaselt Sookuninga looduskaitseala Sookuninga piiranguvööndis Sookuninga looduskaitseala kaitse-eesmärgiks oleva liikide – metsis – eraldis 2 lisaks veel väike- kärbsenäpi, hoburästa, herilaseviu, händkaku ja laanepüü elupaigas.

**2.2.** Keskkonnaamet annab KMH eelhinnangu selle kohta, kas kavandatav tegevus on olulise keskkonnamõjuga või mitte ning otsustab KMH algatamise või algatamata jätmise üle (KeHJSi § 3 lõike 1 punkt 2, § 6 lõike 2 punkt 22, § 61 lõige 3, § 7 punkt 4, § 9 lõige 1, § 11 lõiked 2 ja 4, metsaseaduse § 41 lõige 81 ning Vabariigi Valitsuse 29.08.2005 määruse nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ § 1 lõige 1 ja § 15 punkt 8). KMH vajalikkuse üle otsustamisel lähtutakse KMH eelhinnangust ja asjaomase asutuse seisukohast (KeHJSi § 6 lõige 2 punkt 22, § 11 lõige 23). Eelhinnang lisatakse KMH algatamise või algatamata jätmise otsusele (KeHJSi § 6 lõige 2 punkt 22, § 11 lõige 4). Keskkonnaamet lähtus otsuse tegemisel KeHJSi § 11 lõikes 2 sätestatud tähtajast (otsus on tehtud 15 tööpäeva jooksul arvates KeHJSi § 61 lõikes 1 nimetatud teabe saamisest).

**3. EELHINNANG**

Keskkonnaamet annab KMH eelhinnangu arendaja esitatud ja muu asjakohase teabe alusel ning lähtudes kavandatavast tegevusest, selle asukohast ning eeldatavast keskkonnamõjust (KeHJSi § 61 lõige 3). Eelhinnangu sisu täpsustatud nõuded on KeHJS § 61 lg 5 alusel kehtestatud keskkonnaministri 16.08.2017 määrusega nr 31 „Eelhinnangu sisu täpsustatud nõuded”.

**3.1. Kavandatav tegevus**

**3.1.1. Tegevuse iseloom ja maht**

Metsateatised nr 50000621052 ja 50000621026 on esitatud Pärnu maakonnas, Saarde vallas, Tuuliku külas, Mängu kinnistu eraldistel 2 ja 10 HR tegemiseks. HR on kavandatud kokku 0,98 ha suurusel alal, raiemahuga 52 tm. HR teostatakse metsa väärtuse tõstmiseks, metsa tiheduse ja koosseisu reguleerimiseks ning lähitulevikus väljalangevate puude puidu kasutamise võimaldamiseks.

**3.1.2. Tegevuse seos asjakohaste strateegiliste planeerimisdokumentidega ning lähipiirkonna praeguste ja planeeritavate tegevustega.**

Mängu kinnistu asub Pärnu maakonnas, Saarde vallas. Kavandatud raie jääb alale, kus kehtib Saarde valla üldplaneering, millega alale raiepiiranguid ei ole sätestatud.

**3.1.3. Ressursside, sealhulgas loodusvarade, nagu maa, muld, pinnas, maavara, vesi ja looduslik mitmekesisus, näiteks loomastik ja taimestik, kasutamine**

Kavandatava tegevuse eesmärk on võimaldada taastuvate loodusressursside (puit) kasutust. Kavandatud lageraie käigus taastumatuid loodusressursse kasutusse ei võeta. Metsatöödel metsakaitse (veerežiim, ökosüsteem, pinnas) tagamine on reguleeritud metsa majandamise eeskirja[[1]](#footnote-1) §-s 19 sätestatuga.

**3.1.4. Tegevuse energiakasutus**

Energiakasutus raietöödel on masinate kütuse tarbimine.

**3.1.5. Tegevusega kaasnevad tegurid, nagu heide vette, pinnasesse ja õhku ning müra, vibratsioon, valgus, soojus, kiirgus ja lõhn**

Nõuetele vastava tehnika kasutamisel ei kaasne raietöödel saasteainete heidet pinnasesse, vette või välisõhku. Valguse, kiirguse ja lõhnareostust tegevusega teadaolevalt ei kaasne, samuti ei põhjusta tööde läbiviimine norme ületavat vibratsiooni või müra.

**3.1.6. Tekkivad jäätmed ning nende käitlemine**

Raietöödega ei kaasne jäätmete teket. Metsamajandusjääke ehk raidmeid ei käsitleta jäätmetena.

**3.1.7. Tegevusega kaasnevate avariiolukordade esinemise võimalikkus, sealhulgas heite suurus**

Raietöödel on keskkonnamõju põhjustavate avariide esinemine ebatõenäoline, raietöid teostatakse tehnilistele nõuetele vastavate masinatega.

**3.1.8. Tegevuse seisukoht asjakohaste suurõnnetuste või katastroofide ohust, sealhulgas kliimamuutustest põhjustatud suurõnnetuste või katastroofide ohust teaduslike andmete alusel**

Raietöödega ei kaasne suurõnnetuste või katastroofide tekke ohtu.

**3.2. Kavandatava tegevuse asukoht ja mõjutatav keskkond**

**3.2.1. Olemasolevad ja planeeritavad maakasutused ning seal toimuvad või planeeritavad tegevused**

Mängu kinnistu sihtotstarve on 100 % maatulundusmaa, maaüksus asub hajaasustuspiirkonnas. Kavandatud raiete mõjualas (30m) ei ole raieid registreeritud. Raietega maakasutust ei muudeta, metsamaa kõlvik säilib ja ala jääb jätkuvalt kasutusse metsamaana.

**3.2.2. Alal esinevad loodusvarad, sealhulgas maa, muld, pinnas, maavara, vesi ja looduslik mitmekesisus, nende kättesaadavus, kvaliteet ja taastumisvõime**

Raiealal ei esine taastumatuid loodusvarasid. Raiealad eraldisel 2 asub angervaksa, eraldisel 10 karusambla-mustika kasvukohatüübis. Eraldistel 2 kasvab keskealine männik, eraldisel 10 kase enamusega latimets.

**3.2.3. Keskkonna vastupanuvõime, mille hindamisel lähtutakse märgalade, jõeäärsete alade, jõesuudmete, randade ja kallaste, merekeskkonna, pinnavormide, maastike, metsade, Natura 2000 võrgustiku alade, kaitstavate loodusobjektide, alade, kus õigusaktidega kehtestatud nõudeid on ületatud või võidakse ületada, tiheasutusega alade ning kultuuri- või arheoloogilise väärtusega alade vastupanuvõimest**

Kavandatud raietest otseselt mõjutatud piirkond on ala, kus raied läbi viiakse. HR lankidega piirnevatel aladel võib esineda ajutisi häiringuid, mis ei mõjuta vastupanuvõimet. Raiet kavandatakse metsamaastikus, alal ei ole erilist tähelepanu vajavaid pinnavorme.

Sookuninga looduskaitseala on osa Põhja-Liivimaa linnualast ja Sookuninga loodusalast, mis kuuluvad Natura 2000 võrgustikku.

Sookuninga looduskaitseala (edaspidi kaitseala) kaitse-eesmärk on:

 1) ulatusliku sooala ja sellega piirnevate alade koosluste ning kaitsealuste liikide elupaikade kaitse;

 2) EÜ nõukogu direktiivi 79/409/EMÜ loodusliku linnustiku kaitse kohta I lisas nimetatud liikide – suur-laukhane (Anser albifrons), väike-laukhane (Anser erythropos), väike-konnakotka (Aquila pomarina), laanepüü (Bonasa bonasia), öösorri (Caprimulgus europaeus), must-toonekure (Ciconia nigra), soo-loorkulli (Circus pygargus), rukkiräägu (Crex crex), laululuige (Cygnus cygnus), valgeselg-kirjurähni (Dendrocopos leucotos), väike-kärbsenäpi (Ficedula parva), värbkaku (Glaucidium passerinum), sookure (Grus grus), punaselg-õgija (Lanius collurio), herilaseviu (Pernis apivorus), laanerähni e kolmvarvas-rähni (Picoides tridactylus), hallpea-rähni e hallrähni (Picus canus), händkaku (Strix uralensis), tedre (Tetrao tetrix), metsise e mõtuse (Tetrao urogallus), mudatildri (Tringa glareola) ja rändlinnuliikide kaitse;

 3) EÜ nõukogu direktiivi 92/43/EMÜ looduslike elupaikade ning loodusliku loomastiku ja taimestiku kaitse kohta I lisas nimetatud elupaigatüüpide – jõgede ja ojade (3260)3, niiskuslembeste kõrgrohustute (6430), lamminiitude (6450), aas-rebasesaba ja ürt-punanupuga niitude (6510), puisniitude (6530\*), rabade (7110\*), siirde- ja õõtsiksoode (7140), vanade loodusmetsade (9010\*), vanade laialehiste metsade (9020\*), rohunditerikaste kuusikute (9050), soostuvate ja soo-lehtmetsade (9080), siirdesoo- ja rabametsade (91D0\*) kaitse ning II lisas nimetatud liikide – saarma (Lutra lutra) ja tiigilendlase (Myotis dasycneme) elupaikade kaitse.

Tingimused metsa majandamisele Sookuninga piiranguvööndis on sätestatud Sookuninga looduskaitseala kaitse-eeskirja §-14 s.

Kultuuriväärtusi raiealal ei leidu.

Kavandatava tegevuse maa-ala piires puuduvad teadaolevalt sellised alad, kus õigusaktidega kehtestatud nõudeid on ületatud või võidakse ületada.

**3.2.4. Inimese tervis ja heaolu ning elanikkond**

Tervisemõjud saavad tekkida lähtuvalt mõjuallikast järgmistes valdkondades: müra, vibratsiooni ja välisõhu saastega kaasnevad tervisemõjud, joogivee kvaliteet ja kättesaadavus. Metsakasutusõiguse kitsendused, mis on seatud avalik-õigusliku isiku omandis olevas metsas ja piiramata või tähistamata erametsa kasutamiseks, on sätestatud metsaseaduse §-s 35. Kavandatud raietöödega selliseid mõjusid ei kaasne.

**3.3. Hinnang keskkonnamõju olulisusele (mõju suurus, ulatus ja tõenäoliselt mõjutatava elanikkonna suurus, mõju avaldumise tõenäosus ja aeg, mõju tugevus, laad, kestus, sagedus, pöörduvus ja piiriülesus)**

Alljärgnevalt on toodud kavandatavate raiete keskkonnamõju olulisuse hinnang koos põhjenduste ja selgitustega.

Kavandatud raie mõju keskkonnaelementidele:

LKS järgi kaitseala valitseja võib kohustada tegema kavandatavat metsaraiet kindlaks määratud ajal ning kasutama kavandatava raie korral kindlaks määratud tehnoloogiat. Kokku- ja väljavedu on keelatud külmumata pinnaselt. Kavandatav raie keskkonda ei kahjusta, kui puidu kokku- ja väljavedu tehakse külmunud pinnaselt või kaitseala valitseja nõusolekul kui pinnas seda võimaldab.

Vesi- raiealal ei asu veekogusid, seega veekogusid ei mõjutata. Raie on kavandatud vastavalt kehtivatele õigusaktidele, seega langi ulatuses mõju veerežiimile ei ole oluline. Veega seotud Natura kaitse-eesmärke ja muid alal esinevaid veega seotud kaitsealuseid loodusobjekte raietööd ei kahjusta.

Välisõhk ja kliima- kavandataval raiel ei ole olulist mõju välisõhule ja kliimale, üksik raie eraldi ei takista kliimaeesmärkide saavutamist.

Maastik ja looduslik mitmekesisus- Raied on kavandatud vastavalt kehtivatele õigusaktidele, seega ei mõjuta Natura kaitse-eesmärkide saavutamist ega muid raiealal või selle mõjualas asuvaid looduskaitselisi objekte.

Elanikkonnale, inimese tervisele, heaolule ja varale, kultuuripärandile ja kaitstavatele loodusobjektidele ning nende omavahelistele seostele- Raiealal ei ole neid elemente ja kavandatud raie neid ei mõjuta. Raietööde mõju on lokaalne, elanikkonda ei mõjuta.

Raiete teostamisel avalduvad võimalikud mõjud eelkõige tööde tegemise ajal. Kavandatud raied on ühekordne lühiajalise mõjuga tegevus, kestusega umbes üks kuu. Raiete teostamise järgselt mõjud pöörduvad - lageraielangi uuenemine tagatakse metsaseaduse §-s 24 sätestatud korras. Kavandatava tegevusega ei kaasne piiriülest mõju. Natura kaitse-eesmärke ja muid alal esinevaid kaitsealuseid loodusobjekte raietööd ei mõjuta.

**3.3.1. Mõju Natura 2000 võrgustiku alale**

**3.3.1.1 Natura 2000 ala kaitse-eesmärgid ja nende kirjeldused**

Harvendusraied on kavandatud Sookuninga loodusalal (RAH0000573) ja Põhja-Liivimaa linnualal (RAH0000122). Alade kaitse-eesmärgid on loetletud Vabariigi Valitsuse 05.08.2004 korraldus nr 615 „Euroopa Komisjonile esitatav Natura 2000 võrgustiku alade nimekiri“.

Eelhinnangu tulemusel selgub, kas tegevusega võib kaasneda eraldi või koos muude tegevustega eeldatavalt oluline ebasoodne mõju Natura 2000 võrgustiku ala kaitse-eesmärgile. Käesoleval juhul ei ole tegevus otseselt vajalik Luitemaa hoiuala ega Luitemaa linnu- ja loodusala kaitse-eesmärkide saavutamiseks.

Loodusdirektiivi artikkel 6 lõige 1 kohustab liikmesriike kehtestama erikaitsealade suhtes meetmed, mis vastavad aladel esinevate metsaelupaikade ökoloogilistele vajadustele. Sama direktiivi artikkel 6 lõige 2 kohustab vältima elupaikade halvenemist ja oluliste liikide häirimist. Euroopa Komisjoni Natura 2000 alade kaitsekorralduse juhendi[[2]](#footnote-2) järgi tuleb elupaikade halvenemisena käsitleda olukorda, kui väheneb elupaigatüübi pindala sellel alal või kui halvenevad elupaiga kaitsestaatuse pikaajaliseks säilimiseks vajalikud funktsioonid ja struktuur võrreldes nende esialgse (Natura võrgustiku liitumise hetke) või taastatud seisundiga. LKS § 69 kohaselt korraldatakse Natura 2000 alade kaitset siseriiklike kaitstavate loodusobjektide kaudu, ehk eespoolviidatud erinõuded tuleb tagada, rakendades nende alade kaitsekorda. Seal hulgas tuleb neid arvesse võtta metsateatiste menetlemisel.

Metsaelupaikade seisund ei ole loodusdirektiivi rakendamise aruande[[3]](#footnote-3) järgi valdavas osas soodne. See viitab sellele, et metsaelupaikade pindala ja või seisund on võrreldes esialgse seisundiga vähenenud. Seega vältimaks elupaikade seisundi jätkuvat halvenemist, tuleb tagada, et ühegi hetkel teadaoleva elupaiga pindala ja seisund selleks moodustatud erikaitsealadel enam rohkem väheneks.

**3.3.1.2. Kavandatava tegevuse mõju prognoosimine Natura 2000 alale**

Kavandatud raiealadel ei ole Sookuninga loodusala ja Sookuninga looduskaitseala kaitse-eesmärgiks olevaid loodusdirektiivi metsaelupaikasid. HR teostamisega parandatakse keskealise puistu ja latimetsa kasvutingimusi, raiutud puitu on võimalik kasutada. Kokkuveoteede asukohta ei ole määratud, materjali kokkuvedu toimub mööda raiealasid.

Kavandatud raiete ala asub Põhja-Liivimaa linnuala kaitse-eesmärgiks olevate liikide – metsis – eraldisel 10 lisaks veel väike- kärbsenäpi, herilaseviu, händkaku ja laanepüü elupaigas. Elupaigaks on piiritletud liigi elupaigaks sobiv metsaala. Kuna raietöid viiakse läbi pesitsusperioodivälisel ajal (er. 2 - 01.09 kuni 31.01, er 10 - 01.08 kuni 31.03.), võib järeldada, et raietöödega seotud häiringud (nt tavapärane metsamasinate müra, valgustus öisel ajal tehtavate raietööde puhul, inimeste liikumine) ei kahjusta metsise pesitsemist.

Kuna kavandatud raieala mõjualas ja raiealal ei asu lisaks eelpool käsitletule muid Põhja-Liivimaa linnu ja Sookuninga loodusala kaitse-eesmärkideks olevaid loodusdirektiivi elupaiku ega liikide elupaiku, siis kavandatud raietegevus Põhja-Liivimaa linnuala ja Sookuninga loodusala kaitse-eesmärke ei kahjusta. Kavandatav raie ei mõjuta ebasoodsalt eelpoolnimetatud linnuala ja loodusala kaitse-eesmärke ega nimetatud alade terviklikkust.

**3.3.1.3** **Mõju kaitstavale loodusobjektile**

HR on kavandatud Sookuninga looduskaitsealal. Mõju looduskaitseala kaitse eesmärkidele, mis kattuvad Põhja-Liivimaa linnu- ja Sookuninga loodusala kaitse eesmärkidega, on käsitletud p 3.3.1.2.

**3.3.2. Kavandatava tegevuse koosmõju muude asjakohaste toimuvate või mõjualas planeeritavate tegevustega**

Raie metsise elupaigas teostatakse pesitsusperioodivälisel ajavahemikul (01.08 kuni 31.01).

**3.3.3. Ebasoodsa mõju tõhusa ennetamise, vältimise, vähendamise ja leevendamise võimalused**

Raie on kooskõlas üldplaneeringuga ja Sookuninga looduskaitsealal kohanduva looduskaitse-, vee- ja metsaseadusega ja eelduslikult olulist mõju ei ole.

Looduskaitseseaduse § 55-st tulenevalt on raie tegemisel tingimuseks ajaline piirang teostada tööd väljaspool ajavahemikku 01.02 kuni 31.07.

Töökohas peab olema varustus reostuse eemaldamiseks.

**3.4. Eelhinnangu järeldus**

Kavandatud harvendusraietel pole olulist mõju välisõhu kvaliteedile, maavaradele (maardlad), pinnasele, põhja- ja pinnaveele, kaitstavatele loodusobjektidele ega kultuuripärandile ning tegevus ei kahjusta inimeste tervist, heaolu ega vara. Mõjud Natura 2000 võrgustiku aladele on välistatud, rakendades projekti osana Looduskaitseseaduse § 55 lg-st 6 tulenevaid tööde tegemisel kohustuseks võetud meetmeid. Keskkonnamõju hindamise algatamine ei ole vajalik, sest:

1. On välistatud, et tegevus avaldab ebasoodsat mõju Sookuninga loodus- ja Põhja-Liivimaa linnualade, mis kuuluvad Natura 2000 alade võrgustikku, kaitse-eesmärkidele ja alade terviklikkusele.

2. Kavandatava tegevusega ei kaasne olulist keskkonnamõju veele ega välisõhule, samuti ei ületata piirmäärasid müra ja õhu saastatuse osas, vibratsioon eeldatavalt puudub. Tegevusega ei kaasne koosmõju teiste tegevustega.

3. Kavandatava tegevusega ei kaasne mõju inimeste tervisele, heaolule ja varale, samuti avariiolukordi või suurõnnetusi.

4. Tööde tegemisel keskkonnakaitsenõuetele vastavalt on avariiolukordade esinemine vähetõenäoline.

**4. ÄRAKUULAMINE**

Asjaomased asutused on loetletud KeHJS §-s 23. Eelhindamise otsus on koos metsateatise otsusega metsaregistris ja Ametlikes Teadaannetes.

Eelhinnangu koostaja:

Andres Hendrikson

metsahoiu vanemspetsialist

metsaosakond

1. Keskkonnaministri 27.12.2006 määrus nr 88 „Metsa majandamise eeskiri”. [↑](#footnote-ref-1)
2. Natura 2000 alade kaitsekorraldus. Elupaikade direktiivi 92/43/EMÜ artikli 6 sätted (2019/C 33/01)lk 21-22.) https://eur-lex.europa.eu/legal-content/ET/TXT/PDF/?uri=CELEX:52019XC0125(07)&from=EN [↑](#footnote-ref-2)
3. Loodusdirektiivi rakendamise aruanne. Allikas: http://cdr.eionet.europa.eu/Converters/run\_conversion?file=ee/eu/art17/envxtxasa/EE\_habitats\_reports-20190725-083848.xml&conv=589&source=remote [↑](#footnote-ref-3)